الحرب المصريه الليبيه

الحرب المصريه الليبيه هي مناوشات قصيره بين مصر و ليبيا استمرت من 21 يوليو الى 24 يوليو 1977 و خلصت بإنتصار مصرى سريع بعد ما احتل الجيش المصرى مدن و مناطق فى ليبيا.

بعد تطاول معمر القذافى على القياده المصريه و تدخله فى شأن مصر ، بعد ما ابتدت مصر تحضر لعمل اتفاقية سلام مع اسرائيل ، اتدهورت العلاقات بين مصر و نظام الكولونيل ف طرابلس. فى مايو من نفس السنه اتهاجمت واتكسرت مركز البعثات الدبلوماسيه فى البلدين ، و فى يونيه طرد القذافى حوالى ربع مليون مصرى كانو بيشتغلوا فى ليبيا ، و حشد القذافى مظاهرات حاولت تقتحم الحدود المصريه للوصول للقاهره لعمل اضطرابات فيها فلما اتصدى ليهم حرس الحدود امر القذافى بضرب مدينة السلوم الحدوديه المصريه بالمدافع . مصر كانت لسه طالعه من حرب اكتوبر ضد اسرائيل القويه وبطبيعة الحال جيش مصر و امكانيتها بتتفوق على جيش و امكانيات القذافى. فى 21 يوليه 1977 إبتدت العمليات العسكريه و المعارك على حدود البلدين و دخل الجيش المصرى ليبيا و هاجم الطيران المصرى المطارات و القواعد العسكريه التابعه لنظام القذافى ، لكن الرئيس السادات مرضيش إن مصر تحتل كل ليبيا على اساس انه بس كان عايز يدي العقيد درس يوريله ان مصر اللى حاربت ضد جيش اسرائيل القوى اربع حروب فى حوالى 25 سنه مش صعب عليها انها تقهر جيشه و تحتل منطقته بسهوله ، و اتدخلت اطراف دوليه و حصلت هدنه فى 24 يوليه 1977 و خلصت الحرب تانى يوم فى يوم 25 يوليه 1977 و انسحبت القوات المصريه من المدن و الاماكن اللى احتلتها فى ليبيا.

 بداية الحرب 
لما معاهدة السلام بين مصر و اسرائيل ابتدى يتجهز ليها و ابتدا يحصل تقارب ديبلوماسى مابين البلدين إتدخل نظام القذافى فى الشئون المصريه و هيج مظاهرات فى ليبيا ضد معاهدة كامب ديفيد. فى شهر ابريل و مايو زاد التوتر بين البلدين خصوصا لما قام متجمهرين فى ليبيا بمهاجمه البعثه المصريه هماك فرد المصريين بمهاجمه البعثه الليبيه فى مصر. و فى شهر يونيه امر العقيد معمر القذافى حوالى 225,000 مصرى عايشيين و بيشتغلوا فى ليبا انهم يمشوا فورا والا حيعتقلهم كلهم ودا شعلل الموضوع جامد جدا بين البلدين. فى يوم 20 يونيه 1977، نظام القذافى زود فيها و اتخيل انه ممكن ينظم مسيره تدخل القاهره سماها " مسيره للقاهرة " عند الحدود المصريه الليبيه والمتظاهرين بدئوا يحتجوا بالتقارب الدبلوماسى بين مصر و اسرائيل. القذافى كان طمعان فى لغى الحدود بين مصر وليبيا عشان تبقى مصر مفتوحه له و كان بيتحجج انها ملهاش لازمه وان الاستعمار هو اللى عمل الحدود دى و كان بيستعمل اقاويل الوحده بين مصر و ليبيا و بيتحجج بمفاهيم جمال عبد الناصر و وصل تطاوله لدرجة انه طالب الشعب المصرى بالثوره على الرئيس السادات لكن بطبيعة الحال وقف الشعب المصرى مع السادات و استهزأوا بالعدو اللى كان عايز يجتاح مصر بحجج وهميه. القذافى فى فعله جنونيه لم جماعات فى ليبيا و بعتهم على حدود مصر عشان يقتحموها بالعافيه ضد كل الاعراف و المواثيق الدوليه لكن اتصدى ليهم حرس الحدود المصرى و منعهم من اقتحام حدود مصر. لكن القذافى مااكتفاش بالاعمال دى و ادا امر بضرب مدينة السلوم المصريه الحدوديه بالمدافع فطوالى خرجت الطيارات المصريه و هاجمت القواعد عسكريه التابعه لنظام القذافى فى شرق ليبيا و دمرت طيرات مصر من نوع ميج 21 وسوخوى إس يو - 20 الطيارات الليبيه فى قواعدها و ما قدرتش دفاعات الكولونيل اللى طرازاتها قديمه و متهالكه انها توقع طياره واحده.

 تاريخ الحرب 

 فى يوم 21 يونيوه بدأت العمليات العسكريه بين البلدين
 فى يوم 22 يونيه ضرب الطيران المصرى من نوع سوخوى إس يو - 20 و ميج 21 قواعد الجويه الليبيه و ماعرفش الجيش الليبى بصواريخ موديل سام-7 انه يوقع الطايرات المصريه. وقصفوا مواقع عسكريه فى واحة الكُفرة
 فى يوم 23 يونيه هاجم الطيران المصرى و دمرت قاعدة العدم الجويه جنوب طبرق الايام دى اسمها قاعدة جمال عبد الناصر فى ليبيا ، دا خلى قرار استدعى لكل المقاتلات الجويه الليبيه من مناطق ليبيا لطبرق. ودا خلى تحصل معارك جويه جامدا بين الطيران المصرى. الطيران الليبى قدر يوقع عدد من الطايرات المصريه ميج 21 و اتدمرت قاعدة مرسى مطروح الجوية
 فى يوم 24 يوليه هدنه بين الجيشين بعد تدخل رئيس فلسطين ياسر عرفات و الرئيس الجزائرى هوارى بومدين والحكومه الاماراتيه لحل النزاع بسلام بين الدولتين
 فى يوم 25 يونيه اتوقفت العمليات العسكريه و انسحب الجيش المصرى من المدن و المناطق اللى احتلها فى ليبيا.
 تبادل الاسرى بين البلدين فى اغسطس 1977

 خساير مصر و نظام العقيد 

 خساير الجيش المصرى: 4 طيارات ميج 21 ، و طياريتين SU20 و استشهد و اتجرح 100 مصرى.
 خساير جيش القذافى: 60 دبابه ، و عشرين طياره من نوع Mirage 5 ، و اربعين ناقلة عساكر مدرعه ، و اتقتل و اتجرح حوالى 400 ليبى لكن الارقام ممكن تكون اكتر.

 نتايج الحرب و اخرة القذافى 

 انقسام بلاد المنطقه العربيه ما بين مؤيد لموقف مصر و حقها فى الدفاع عن حدودها كحق دولى وبين بلاد متطرفه و فى موقف عدوانى من مصر بتأيد القذافى ، ودا خلى مجموعه من الانظمه العربيه اتعرفت بإسم جبهة الصمود و التصدى انها تطالب بعد كدا بطرد مصر من الجامعه العربيه و مقاطعة مصر.
 توتر جامد بين مصر و ليبيا و عدد من الانظمه العربيه الراديكاليه.
 حاول القذافى لوى دراع العالم عن طريق الارهاب ففجر طياره امريكيه مدنيه فوق اسكوتلندا و اتقتل عدد كبير من المسافرين و ناس فى بيوتهم على الارض و فجر طياره فرنساويه فى افريقيا و اتعرض نظامه لغاره جويه امريكيه و انتهى امره بقيام حلف دولى ضده بعد ما قامت ثوره فى ليبيا ضد نظامه فى مارس سنة 2011.
 لينكات برانيه 

 مصادر 

تصنيف:حروب
تصنيف:حروب مصر